
Atbildes uz 12.06.2025. iesniegtajiem jautājumiem 


	1.jautājums:
Projektēšanas uzdevuma 3.2.punktā ir noteikts, ka Būvprojekta saturam ir jāatbilst Latvijas Republikas normatīvajos aktos noteiktajam. Tāpat ir paredzēts, ka Būvprojekta saturā jāiekļauj Ekonomikas daļa, kas ietver Būvdarbu apjomu sarakstu un izmaksu aprēķinu. 

Nolikuma 1.1.1.pielikuma “Darbu daudzumu izmaksu saraksts” 5.piezīme paredz: “5. Darbu daudzumu un izmaksu saraksts izstrādāts būvprojekta minimālā sastāva ietvaros, pamatojoties uz līdz šim izvirzītajām un apzinātajām prasībām. Darbu daudzumu un izmaksu sarakstā norādītie apjomi ir provizoriski un var mainīties atkarībā no tālākajā izstrādes gaitā paredzētajiem risinājumiem.” 

Tajā pašā laikā Līguma projekta 3.14.punkts paredz: “3.14. Pēc Projektēšanas darbu pabeigšanas, Izpildītājs izstrādā Darbu daudzumu un izmaksu sarakstu Būvdarbiem. Piedāvājumā iesniegtās Būvdarbu izmaksas tiek ievietotas izstrādātājā Darbu daudzumu un izmaksu sarakstā, norādot apjomus, vienības cenas un kopējās izmaksas, kas sakrīt ar Piedāvājumā norādītajām. Ja Darbu daudzumu un izmaksu sarakstā norādītais apjoms pēc Būvdarbu pabeigšanas ir mazāks kā Darbu daudzumu un izmaksu sarakstā norādītais, tad Pasūtītājs apmaksu veic par faktiski izpildītajiem darbiem un apjomu. Gadījumā, ja kādas darbu pozīcijas apjoms ir lielāks kā Darbu daudzumu un izmaksu sarakstā norādītais, tad šis papildus apjoms netiek apmaksāts.”

Pretendents, kā pieredzējis un profesionāls savas jomas pārzinātājs apzinās, ka Līguma 3.14. punkta prasība ir kļūdaina un faktiski pretēja Latvijas Republikas normatīvo aktu prasībām kā arī “projektē un būvē” līguma būtībai un pamatprincipiem, jo pirms līguma ietvaros paredzēto izpēšu veikšanas un projektēšanas darbu pabeigšanas nav iespējams precīzi noteikt faktisko veicamo darbu apjomu. Tā rezultātā ir noteikti zināms, ka Būvprojektēšanas gaitā radušais Būvdarbu apjoms būs atšķirīgs no Piedāvājumam pievienotajā Darbu daudzumu un izmaksu sarakstā norādītajiem apjomiem, jo Piedāvājums tiek balstīts uz piedāvājuma sagatavošanas brīdi pieejamajiem datiem, kas neietver sevī datus par Objekta faktisko stāvokli, kas tiks iegūti veicot Līgumā paredzētās izpētes pēc Līguma noslēgšanas. Attiecīgi, Līguma 3.14.punktā ietvertā prasība Piedāvājumā iesniegtās Būvdarbu izmaksas ievietot Projektēšanas darbu rezultātā izstrādātajā Darbu daudzumu un izmaksu sarakstā norādot apjomus, vienības cenas un kopējās izmaksas, kas sakrīt ar Piedāvājumā norādītajām,  faktiski nav izpildāma, nepārkāpjot piemērojamo normatīvo aktu prasības. Līdz ar to, lūdzam apstiprināt, ka sagatavojot piedāvājumu Pretendentiem jāņem vērā Nolikuma 1.1.1.pielikuma “Darbu daudzumu izmaksu saraksts” 5.piezīme, kā arī jāvadās no spēkā esošo normatīvo aktu prasībām un vispārējiem “projektē un būvē” līgumu principiem un loģikas, ņemot vērā Nolikuma un tās dokumentācijas prasības, kas nav pretrunā normatīvo aktu prasībām, “projektē un būvē” līguma būtībai un pamatprincipiem.


Atbilde:
Komisija informē, ka atklāta konkursa nolikumā ir veikti grozījumi un saskaņā 2. grozījumiem (kas veikti ar Komisijas 19.06.2025. sēdes lēmumu) ir grozīta līguma projekta 3.14. punkta redakcija.

